**Наредбе Штаба за ванредне ситуације општине Бела Паланка**

**На основу члана 11. Одлуке о организацији и функционисању цивилне заштите на територији општине Бела Паланка, бр. 011-11/2011-I од 29.03.2011. године, Штаб за ванредне ситуације на територији општине Бела Паланка, на седници одржаној дана 03.04.2020. године, донео је следећe**

**НАРЕДБЕ**

**I Штаб за ванредне ситуације општине Бела Паланка је прихватио Мере о ограничењу кретања које је увела Влада Републике Србије а које се односе на забрану кретања од суботе од 13 сати до понедељка у 5 часова ујутру. Због забране кретања, уместо у недељу, грађани старији од 65 година могу напуштати своје домове у суботу од 04.00 до 07.00 часова ујутру у циљу куповине намирница.**

**II Издаје се наредба којом се забрањује окупљање више од две особе на отвореном простору.**

**III Издаје се наредба за скраћење и ограничење радног времена продајних објеката свих врста, киоска, апотека, великопродајних објеката и објеката другог или сличног типа суботом од 07.00 - 11.00 часова, осим ветеринарској станици и ветеринарским амбулантама због неодложних ветеринарских интервенција, и то само у хитним случајевима. Укида се рад свих напред наведених продајних објеката у недељу. На територији општине Бела Паланка дозвољава се рад продајним објекатима и апотекама који се пријаве за рад суботом у периоду од 04.00 до 07.00 ујутру због продаје намирница и лекова лицима старијима од 65 година.**

**IV Дозвољава се извођење кућних љубимаца у шетњу суботом у периоду од 23.00 до 01.00 час и недељом од 8.00 до 10.00 и од 23.00 до 01.00 сат. Грађани могу извести своје љубимце у шетњу највише 200 метара од места свог пријављеног пребивалишта. Те шетње се не смеју обављати у групама.**

**III Наредбе објавити на званичном сајту Општине Бела Паланка и доставити Општинској управи, ЈП и Установама чији је оснивач општина Бела Паланка, Полицијској станици Бела Паланка и архиви.**